Restonomi

Restonomi (AMK) (ruots. Restonom (YH), engl. Bachelor of Hospitality Management) on matkailu- ja ravitsemisalan ammattikorkeakoulututkinto, jonka laajuus on 210 opintopistettä. Tutkinnon suorittaneilla on laaja asiantuntemus matkailu-, ravitsemis- ja talousalasta ja niihin kuuluvien palveluiden toiminnan kehittämisestä. Restonomin koulutus antaa valmiudet toimia muun muassa ravitsemispalveluiden esimies- ja asiantuntijatehtävissä, elintarvikkeiden markkinointi- ja myyntitehtävissä, matkailualan asiantuntijatehtävissä, yrittäjänä ja palveluiden kehitystehtävissä.

Jatko-opinnot ammattikorkeakoulussa ylempien ammattikorkeakoulututkintojen koulutusohjelmissa tuottavat tutkinnon Restonomi (ylempi AMK). Opinnot ovat on laajuudeltaan 90 opintopistettä.

 Historia 
Restonomikoulutus käynnistyi Suomessa 1960 luvun lopulla opistotasoisena liikkeenjohdon koulutuksena Hotelli- ja ravintolaopistossa, josta sittemmin muodostui Haaga Instituutti. Restonomi nimike voitti tutkintonimikkeestä järjestetyn nimikilpailun. Muiden ehdotuksien joukossa oli esim. kestimestari. Ensimmäisen restonomit valmistuivat 1981. Ammattikorkeakoulu-uudistuksen aikana 1990-luvulla tavoitteena oli vastata palvelualan kasvaviin osaamistarpeisiin ja liiketoiminnan muutoksiin. Restonomi AMK päätettiin valita alan tutkintonimikkeeksi kaikille ammattikorkeakouluista valmistuneille. Alun perin hotelli-, ravintola- ja matkailupainotteinen koulutus on vuosien saatossa laajentunut käsittämään yhä vahvemmin palveluliiketoiminnan kehittämisen, digitaalisten palveluiden osaamisen, vastuullisuuden ja asiakaslähtöisyyden. Restonomikoulutusta on kehitetty jatkuvasti yhteistyössä elinkeinoelämän kanssa vastaamaan ajankohtaisia trendejä ja työelämän tarpeita.

 Koulutusohjelmat 
Restonomin tutkinto on 210 opintopisteen laajuinen ammattikorkeakoulututkinto, jonka opiskeluaika on noin 3,5 vuotta. Vuonna 2025 tutkintoa tarjoaa Suomessa 13 ammattikorkeakoulua 16 eri paikkakunnalla. Näistä kaikki muut paitsi Högskolan på Åland tarjoavat myös jatko-opintoja ylempien ammattikorkeakoulututkintoihin.

 Haaga-Helia ammattikorkeakoulu, Helsinki ja Porvoo  
 Högskolan på Åland, Maarianhamina  
 Jyväskylän ammattikorkeakoulu (JAMK), Jyväskylä  
 Kaakkois-Suomen ammattikorkeakoulu (XAMK), Mikkeli ja Kotka  
 Kajaanin ammattikorkeakoulu (KAMK), Kajaani  
 Karelia-ammattikorkeakoulu, Joensuu  
 LAB-ammattikorkeakoulu, Lahti ja Lappeenranta
 Lapin ammattikorkeakoulu, Rovaniemi  
 Laurea-ammattikorkeakoulu, Espoo  
 Satakunnan ammattikorkeakoulu (SAMK), Pori
 Savonia-ammattikorkeakoulu, Kuopio  
 Seinäjoen ammattikorkeakoulu (SEAMK), Seinäjoki  
 Tampereen ammattikorkeakoulu (TAMK), Tampere  

 Koulutuksen sisältö 
Tutkintoa on mahdollista suorittaa eri tavoin, päivätoteutuksissa kampuksilla ja joustavasti monimuoto- tai verkkotutkintoina etäopiskeluna. 
Tutkinto-ohjelma sisältää työelämäharjoitteluja, jotka toteutetaan usein loma-aikoina kotimaassa tai ulkomailla ja joiden aikana opiskelija rakentaa työelämäverkostoa. Opintojen lopuksi tehdään ohjatusti opinnäytetyö.

Opinnot sisältävät keskeisesti seuraavia teemoja: 
 Matkailu-, ravitsemis- ja tapahtumapalveluosaaminen
 Elämyksellisten palvelujen kehittäminen ja innovaatio-osaaminen
 Digitaalisuuden hyödyntäminen palveluliiketoiminnassa
 Asiakasymmärrys ja asiakaskokemuksen johtaminen
 Vastuullisuus, kestävä kehitys ja eettinen liiketoiminta
 Esihenkilötyö, tiimiosaaminen ja johtaminen
 Yrittäjyys

 Tutkinnon tuottama kelpoisuus 
Julkiseen virkaan tai tehtävään vaadittaessa korkeakoulututkintoa, antaa ammattikorkeakoulussa suoritettu tutkinto saman kelpoisuuden kuin yliopistossa suoritettu tutkinto. Jos vaatimuksena on ylempi korkeakoulututkinto, niin ammattikorkeakoulussa suoritettu ylempi ammattikorkeakoulututkinto tuottaa saman kelpoisuuden kuin yliopistossa suoritettu vastaava.

 Edunvalvonta 
Suomen Restonomiliitto (Sure) on lokakuussa 2000 perustettu akavalainen ammattiliitto, johon voivat liittyä restonomitutkinnon, restonomi (AMK ja YAMK) -tutkinnon tai vastaavan ulkomaisen tutkinnon suorittaneet tai sitä opiskelevat. 
 Lähteet 

 Aiheesta muualla 
Suomen Restonomit ry
Suomen Restonomit ry @ Facebook
Ylempien ammattikorkeakoulututkintojen kehittämisverkosto 
Restonomi (ylempi AMK) -ohjelman sivusto 

Luokka:Ammattikorkeakoulututkinnot
Luokka:Matkailu